**Iepirkums "Mobilo tālruņu sakaru pakalpojumi Vidzemes plānošanas reģiona vajadzībām”**

**(identifikācijas Nr. VPR/2012/11)**

**Jautājumi un atbildes**

(Iepirkumu komisijas 2.05.2012. protokols Nr. VPR/2012/11/3)

Lūdzu iepirkuma nolikuma „Mobilo tālruņu sakaru pakalpojumi Vidzemes plānošanas reģionam” ar identifikācijas Nr. VPR/212/11 precizēt sekojošus **jautājumus (28.04.2012.):**

1. Sakarā ar to, ka 2.pielikuma „Pietikums dalībai iepirkumā ” 4.6. punktā ir atsauce uz nolikuma 12.2. punktā nosaukto izziņu, lūdzu precizēt nolikuma 12.2. punktu.

**Atbilde:**

Nolikuma 12., 13.un 14.punkta numerācija tehniski precizēta- sk. *Precizējumi Nolikuma 12.13. un 14.punktu numerācijā un 2.pielikuma 4.6.puktā* mājas lapā [www.vidzeme.lv](http://www.vidzeme.lv). Iepirkumu sadaļā. Nolikuma 2.pielikuma „PIETEIKUMS DALĪBAI IEPIRKUMĀ” 4.6.punktā pareizi jābūt „13.2.punktā nosaukto izziņu”. Pretendentam līguma slēgšanas tiesību piešķiršanas gadījumā būs jāiesniedz VID izziņa par nodokļu parādu, kas pārsniedz 100 Ls, neesamību.

 2) 3.pielikuma „Tehniskā piedāvājuma forma” 1.3. punktā „interneta pieslēgums ir bez maksas” lūdzu precizēt vai interneta pieslēgumam mobilajos tālruņos nav pieslēgšanas maksas vai arī izpildītājam jānodrošina noteikts datu apjoms mēnesī (piem., 100 MB kā norādīts 4.pielikumā „Finanšu piedāvājuma forma”) bez apjoma ierobežojuma par noteiktu summu vai bez maksas.

**Atbilde:** Tehniskās specifikācijas 1.3.punktā un Nolikuma pielikuma Nr.3. „Tehniskā piedāvājuma forma” 1.3. punktā ar vārdiem „*interneta pieslēgums ir bezmaksas*” Pasūtītājs ir noteicis prasību, ka **interneta pieslēgumam mobilajos tālruņos nav pieslēgšanas maksas.**

1. Līguma projekta 2.1. punktā lūdzu precizēt, ka noteiktās summas Ls 19 990 sasniegšanu kontrolē pasūtītājs.

**Atbilde:**

Nolikuma 5.pielikuma „Līguma projekts” 6.1.punktā ir paredzēts, ka „ Šis Līgums stājas spēkā ar brīdi, kad to parakstījušas abas PUSES, un ir spēkā līdz Līguma summas apguvei, bet ne ilgāk kā 48 (četrdesmit astoņi) mēnešus no līguma noslēgšanas dienas.” Tādejādi ne tikai ar līguma projekta 2.1.punktā noteiktās Līguma summas maksimuma sasniegšanu paredzēts izbeigt līguma darbību, bet arī ir noteikts maksimālais līguma darbības termiņš.”

Nolikuma 5.pielikums „Līguma projekts” var tikt precizēts atbilstoši iepirkuma uzvarētāja piedāvājumam un līgumslēdzēju pušu saskaņotiem līgumprojekta nosacījumu precizējumiem līguma slēgšanas stadijā.

4) Līguma projekta 3.1.6. punktā lūdzu svītrot vārdu „mazcenas”, ierosinām šādu formulējumu:

„nodrošina iespēju iegādāties mobilo tālruņu aparātus saskaņā ar izpildītāja apstiprināto iekāru cenrādi korporatīvajiem klientiem.”

Atbilde:

Nolikuma 6.7.punktā, kas nosaka, ka” Pretendents nodrošina subsidēto mobilo tālruņu aparātu piedāvājumu”,

Nolikuma 7.1.7.punktā, kas nosaka, ka „Pretendenta vai tā pilnvarotās personas parakstīts apliecinājums, ka pretendents nodrošina subsidēto mobilo tālruņu aparātu piedāvājumu atbilstoši Tehniskās specifikācijas prasībām”,

Nolikuma 1.pielikumā „Tehniskā specifikācija” 5.punktā,

Nolikuma 3.pielikuma”Tehniskā piedāvājuma forma”5.punktā,

Nolikuma 5.pielikuma „Līguma projekts” 3.1.6.punktā, kas nosaka, ka Izpildītājs ”nodrošina iespēju iegādāties mazcenas mobilo tālruņu aparātus saskaņā ar Piedāvājumu Līguma pielikumā Nr.2.”,

Pasūtītājs ir definējis prasību pretendentam nodrošināt iespēju Līguma izpildes laikā iegādāties mobilo tālruņu aparātus no Izpildītāja par tā piedāvātām cenām (kas ir zemākas kā mazumtirdzniecībā), noslēdzot ar Izpildītāju atsevišķus līgumus par šo tālruņu izmantošanu , ievērojot Tehniskās specifikācijas 5.punktā noteiktos nosacījumus. Piedāvātā pakalpojuma nosaukumu un saturu pretendents apraksta Tehniskā piedāvājumā.

Nolikuma 5.pielikums „Līguma projekts” var tikt precizēts atbilstoši iepirkuma uzvarētāja piedāvājuma formulējumiem un nosaukumiem līguma slēgšanas stadijā.